**ΜΑΝΙΤΑΡΙΑ ΣΤΗΝ ΠΟΛΗ**

ΚΕΙΜΕΝΟ ΣΕΛ. 12

**Θέμα:** Η χαρούμενη ανακάλυψη των μανιταριών από τον Μαρκοβάλντο και η ομαδική δηλητηρίαση όσων τα έφαγαν, εξαιτίας του μολυσμένου περιβάλλοντος της πόλης.

**Περιεχόμενο:** χαρακτηρίζεται κοινωνικό, γιατί θίγει ένα πρόβλημα της σύγχρονης κοινωνίας.

**Βασική ιδέα:** Οι κίνδυνοι που απειλούν τον άνθρωπο εξαιτίας της απομάκρυνσης από τη φύση και της διαβίωσης στο μολυσμένο περιβάλλον της πόλης.

**Περιεχόμενο και νοηματικά κέντρα:** Ο κεντρικός ήρωας του μυθιστορηματικού αποσπάσματος Μανιτάρια στην πόλη είναι ο Μαρκοβάλντο, ο οποίος διακρίνεται για τη μεγάλη του αγάπη για τη φύση και τις ομορφιές της, τις οποίες αναζητά αλλά δε γνωρίζει πού μπορεί να τις βρει. Ενθουσιάζεται καθώς ένα πρωινό, πηγαίνοντας στη δουλειά του, ανακαλύπτει μανιτάρια μέσα στην πόλη. Με αφορμή την ανακάλυψή του αυτή ο Μαρκοβάλντο αρχίζει να ονειρεύεται την επιστροφή στη φύση, που τόσο πολύ αγαπά. Ανυπομονεί να δει τα μανιτάρια να μεγαλώνουν, ανησυχεί μήπως κάποιος τα κλέψει και νιώθει ανακούφιση κάθε φορά που διαπιστώνει ότι κανείς δεν τα έχει πειράξει. Ιδιαίτερα μεγάλη είναι η χαρά που αισθάνεται τη νύχτα που βρέχει, καθώς συνειδητοποιεί ότι πλησιάζει η ώρα που θα αποκτήσει επιτέλους τα πολυπόθητα μανιτάρια. Όμως, τη χαρά του διαδέχεται η απογοήτευση που ακολουθεί τη δυσάρεστη έκπληξη που τον περιμένει, όταν καταλήγουν όλοι ομαδικά στο νοσοκομείο εξαιτίας των δηλητηριασμένων μανιταριών.

**Δομή του κειμένου**

ΕΝΟΤΗΤΕΣ

**Ενότητα 1η**: (Μια μέρα …….ύπαρξης του)

**Τίτλος: Η αγάπη του Μαρκοβάλντο για τη φύση**

**Ενότητα 2η**: (Έτσι ένα   πρωί………..σκούπα)

**Τίτλος: Το φύτρωμα των μανιταριών και οι αντιδράσεις του Μαρκοβάλντο**

**Ενότητα 3η**: ( Ήταν Σάββατο …..σπίτι του)

**Τίτλος: Ο Αμάντιτζι κίνδυνος για τα μανιτάρια του Μαρκοβάλντο και η συλλογή των μανιταριών**

**Ενότητα 4η**: (Ωστόσο ….τον άλλο)

**Τίτλος: Η δηλητηρίαση**

**ΓΛΩΣΣΑ:** απλή, καθημερινή, δημοτική

**ΎΦΟΣ:** απλό, άμεσο, ζωντανό, χιουμοριστικό

**ΧΩΡΟΣ:** μια στάση του τραμ σε μια ιταλική πόλη, το σπίτι του Μαρκοβάλντο και τέλος σε ένα νοσοκομείο.

**ΧΡΟΝΟΣ:** μια μέρα του χειμώνα

**Αφηγητής:** Ο αφηγητής δε συμμετέχει στην ιστορία (αμέτοχος, ετεροδιηγητικός), αλλά εμφανίζεται σαν να μπορεί να τα παρακολουθεί και να τα γνωρίζει όλα, παντογνώστης με μηδενική εστίαση.

**Αφήγηση:** Η αφήγηση είναι χρονολογική, γραμμική και γίνεται σε γ' πρόσωπο.